Die wêreld in foto's – 9 November 2016 | Maroela Media
'n Onderstebo Amerikaanse vlag, 'n erkende noodsein, Woensdag buite 'n restaurant in Seattle kort nadat Donald Trump as die 45ste president van die VSA verkies is. Foto: Ted S. Warren, AP
Pous Franciskus wuif vir die skare op die St. Petersplein tydens sy weeklikse oudiënsie in die Vatikaan. Foto: Alessandra Tarantino, AP
'n Skedel met 'n sonbril buite die kapel van die algemene begraafplaas in La Paz in Bolivië dien as aanduiding van die "natitas"-fees wat tans daar gevier word. Versierde kopbene (natitas) word as amulette gebruik tydens dié fees wat nié deur die Rooms-Katolieke Kerk erken word nie. Foto: Juan Karita, AP
Koningin Elizabeth II onthul Dinsdag 'n portret van haarself deur die kunstenaar Colin Davidson tydens 'n geselligheid in Crosby Hall in London. Foto: Jeff Spicer, AP
'n Fabriekswerker in China se Zhejiang-provinsie gooi gekookte suikerrietstroop oor gebraaide deegvlegsels, 'n tradisionele Chinese gereg. Inwoners van die stad Yiwu berei die afgelope 300 jaar al jaarliks in die winter produkte van bruinsuiker volgens oorgelewerde resepte. Foto: Xu Yu, Xinhua
Klink soos variasie op koeksistets. ons voorgeslagte maak dit ook al eeue lank. Of het ons dalk meer Sjinese bloed in ons as wat ons wil toegee?